които доказват аргумента, че ПКНР е упълномощавало и възлагало на местните доставчици на акумулаторни батерии за отрасъла за производство на електрически велосипеди. Поради това тези коментари трябваше да се отхвърлят.
 3.7.3.2. Политики и цели на правителството
 (452)
 Комисията установи няколко правни източника, според които се предоставя публична подкрепа за отрасъла за производство на акумулаторни батерии поради неговата позиция във веригата на доставки за електрически велосипеди.
 (453)
 Първият документ е Плана за развитие на леката промишленост (2016—2020 г.), изготвен от КНР за изпълнение на 13-ия петгодишен план и „Произведено в Китай 2025 г.“. В плана акумулаторните батерии са определени сред „ключовите отрасли“. Що се отнася до акумулаторните батерии, в Плана се препоръчва Насърчаване на отрасъла за акумулаторни батерии да се развива в посока на екологосъобразност, висока ефективност и дълготрайност. Ускоряване на НИРД и индустриализация на високоефективните електродни материали за литиевойонни батерии, батерийни мембрани, електролити, нов тип добавки и усъвършенствана технология за интеграция на системи, технология за нов тип оловна батерия, като спиралнонавита и оловновъглеродна батерия, следващо поколение оловни батерии, като биполярни акумулаторни батерии и акумулаторни батерии с неоловни решетки, както и ключови материали [...]. Акцент върху развитието основни акумулаторни батерии от нов тип, оловна акумулаторна батерия от нов тип, акумулаторна батерия за превозни средства, използващи нови енергийни източници и горивни клетки. Увеличаване на скоростта на техническото оборудване за преобразуване и модернизиране на водещото предприятие в съответствие със Стандартните условия за отрасъла за производство на оловно-киселинни акумулаторни батерии (версия за 2015 г.) Активно насърчаване на изграждането на система за рециклиране на отпадъчните оловни акумулаторни батерии.
 (454)
 В Плана също така бяха определени конкретни мерки на политиката, които да бъдат насърчавани във всеки един от тези ключови отрасли. Те са изложени в съображения 101—106 и включват, наред с другото, преференциално кредитиране, подкрепа за застраховането на експортни кредити и политика за данъчна подкрепа.
 (455)
 Вторият документ е стратегията „Произведено в Китай 2025 г.“. Това е национална стратегия, която акцентира върху десетте основни отрасъла, които получават специална подкрепа и внимание за периода до 2025 г. Подкрепата се предоставя под формата на заеми от държавни банки, отпускани на нестопански принцип, както и чрез освобождаване от задължението за спазване на някои стандарти и разпоредби, наред с други привилегии. Китайският отрасъл за производство на акумулаторни батерии е част от областите, подкрепяни от националната стратегия. Това е видно от включването на следния откъс:
 —
 Електронно оборудване: [...] Насърчаване на развитието на оборудване за нови и възобновяеми енергийни източници, усъвършенствани устройства за съхранение на енергия, пренос и преобразуване на електроенергия в интелигентна енергийна мрежа и крайно оборудване за потребителя. Реализиране на постижения в технологиите за производство и приложение на ключови компоненти и материали, включително мощни електронни устройства, свръхпроводими материали при висока температура и създаване на капацитет за индустриализация. (глава III, раздел VI, подраздел 7).
 (456)
 Третият документ е 13-ият петгодишен план за отрасъла за производство на велосипеди и електрически велосипеди, в който се посочват основните цели, приоритетите и схемите за подкрепа за отрасъла за производство на велосипеди и електрически велосипеди, и отраслите, произвеждащи техните основни компоненти, включително отрасъла за производство